Alamidos apygarda

Alamidos apygarda () – Jungtinių Amerikos Valstijų apygarda, esanti Kalifornijoje. Apygarda užima didžiąją Rytų įlankos regiono dalį San Fransisko įlankos teritorijoje. Apygarda yra įsikūrusi į pietus nuo Kontra Kostos apygados, į vakarus nuo San Choakino ir Stanisloso apygardų, į šiaurę nuo Santa Klaros apygardos ir į rytus nuo San Fransisko įlankos. 2022 m. duomenimis, apygardoje gyvena 1 628 997 žmonės.Population . Nuoroda tikrinta 2023-11-02. Alamidos apygarda yra septintoji pagal gyventojų skaičių apygarda Kalifornijoje. Alamidos apygardos būstinė yra įsikūrusi didžiausiame apygardos mieste – Oklande.

 Istorija 
Alamidos apygarda įkurta 1853 m. iš Kontra Kostos ir Santa Klaros apygardų dalių. Apygardos pavadinimas kilęs nuo žodžio alamo, ispaniškai reiškiančio „tuopa“.Alameda . ereferencedesk.com. Nuoroda tikrinta 2023-11-02.

 Didžiausi miestai 

 Oklandas (422 994 gyv. 2023 m.)
 Fremontas (219 419 gyv.)
 Heivardas (153 160 gyv.)
 Berklis (112 643 gyv.)Alameda County cities . Nuoroda tikrinta 2023-11-02.

 Gyventojai 
2021 m. duomenimis Alamdos apygardoje gyveno 31,4 % azijiečių, 29,9 % baltųjų, 9,92 afroamerikiečių, 4,86 % mišrios rasės, 0,76 % Ramiojo vandenyno salų, 0,52 % kitų rasių, 0,31 % indėnų ir 22,4 % lotynoamerikiečių kilmės gyventojų.Alameda County CA. datausa.io. Nuoroda tikrinta 2023-11-02.

 Šaltiniai 

Kategorija:Kalifornijos apygardos